Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 802

1. Éneklés és zeneirodalom Népzene Negyvenöt magyar és nemzetiségi népdal előadása emlékezetből. Népdalelemzés: stílus, szerkezet, forma hangsor, hangkészlet, előadásmód alapján. A műfajokhoz kapcsolódó népi hangszerek ismerete és felismerése. A dalok néprajzi hátterének bemutatása. Műzene A zenetörténeti korszakok általános jellemzése, a legjelentősebb zeneszerzők életútjának, pályájának ismerete, főbb műveik megnevezése. Társművészeti összefüggések kifejtése — példák az építészet, az irodalom, a képzőművészet, a tánc, a színházművészet köréből. Korszakonként a leggyakoribb zenei műszavak, előadási jelek ismerete. Középkor Három gregorián dallam latin nyelvű éneklése emlékezetből — az egyik a magyar gregoriánumból, a háromból egy gregorián dallam elemzése kotta alapján. Egy gregorián dallam elemzése kotta alapján. A gregorián zene jellemzői. A modális hangsorok hallás utáni felismerése. Modális hangsorok éneklése azonos alaphangról. Egy trubadúr és egy Minnesang dallam előadása emlékezetből és elemzésük kotta alapján. Dalformák, metrikai, dallami elemek ismerete. 2001/70. szám Kompetenciák / Témakörök Követelmények Reneszánsz Egy-egy világi és egyházi kórusmű elemzése kotta alapján. Az imitáció, a homofon, a polifon szerkesztésmód. Vokális műfajok az egyházi és a világi zenében: mise, motetta, madrigál ismerete. Tánctípusok, metrumok.A históriás ének műfaja. A korra jellemző hangszerek fejlődésének ismerete. Egy ungaresca dallam előadása emlékezetből. Három magyar történeti ének, virágének előadása emlékezetből. A korra jellemző magyar hangszeres zene bemutatása. Barokk Két korál dallam éneklése szöveggel, emlékezetből. Jellemző műfajok: korál, passió, oratórium, kantáta, mise ismerete. E műfajokban a korál megjelenésének szerepe. Két könnyebb ária éneklése emlékezetből, tanári zongorakísérettel és az énekelt művek elemzése kotta alapján. A „da capo” ária. Az opera műfaja. Barokk hangszeres zenékből öt téma éneklése emlékezetből, szolmizálva. Zenei formák: rondó, variáció. Hangszeres műfajok: prelúdium, fúga, passacaglia, concerto, concerto grosso, szvit. A barokk zenekar hangszerei. Hangközök ismerete decimáig. Hangközök éneklése adott hangra szolmizálva és hangnévvel, hangközök felismerése hallás után. A hármashangzatok és megfordításaik éneklése azonos hangról szolmizálva és hangnévvel. Felismerésük hallás után. Domináns szeptim és megfordításainak ismerete, éneklése szolmizálva, hangnévvel és azok felismerése hallás után. Középnehéz moduláló barokk dallam lapról olvasása szolmizálva, dó-váltással. Bécsi klasszicizmus Három szerző egy-egy dallamának előadása emlékezetből, tanári zongorakísérettel. A klasszikus periódus, két-, illetve háromtagú formák ismerete. A klasszikus funkciórend, a kadenciák fajtái. Váltódomináns, szűkített szeptimakkord. A teljes kvintkör ismerete. A hangnemi kitérés. Három téma éneklése hangszeres művekből szolmizálva, emlékezetből. A szonátaforma. Jellemző műfajok: szonáta, vonósnégyes, szimfónia, versenymű, opera ismerete. A szimfonikus zenekar összetételének ismerete. Egy magyar verbunkos dallam éneklése emlékezetből, szolmizálva. A verbunkos zene megjelenésének ismerete a bécsi klasszikus művekben. Periódus terjedelmű, hangnemi kitérést tartalmazó vagy moduláló dallam lapról olvasása. Romantika Két választott szerző egy-egy dalának éneklése emlékezetből, tanári zongorakísérettel. A romantikus dal műfaja, a dalciklus jellegzetes vonásai. Három szerző egy-egy művéből téma éneklése emlékezetből, szolmizálva. A romantikus zenekar összetétele. A szimfonikus költemény jellemzői. A zenedráma sajátosságai. Moduláló, középnehéz dallam lapról olvasása szolmizálva. A romantikus stílus gyakori harmóniai fordulatai, a nápolyi szext akkord ismerete. A tercrokonság. 2001/70. szám Kompetenciák / Témakörök Követelmények Késő romantika és századforduló Négy szemelvény éneklése szolmizálva emlékezetből, vagy hangnévvel kottából. Nemzeti irányzatok. A zenei impresszionizmus jellemzői. Egészhangú skála ismerete. XX. századi és kortárs zene A főbb zenei irányzatok jellemzői: komponálási technikák, hangrendszerek, aszimmetrikus ütemfajták ismerete. Bartók Béla és Kodály Zoltán komponálási technikáinak jellemzői, ritmikai, dallami és formai sajátosságok. Egy Bartók kórusmű bemutatása emlékezetből. Az aranymetszés fogalma. Egy Kodály kórusmű előadása emlékezetből. Egy szabadon választott énekes mű előadása, az előadott mű stiláris ismerete. Lapról olvasás művek részleteiből szolmizálva, illetve hangnévvel.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes